'); // }); // $(".dropdown-menu li a span").remove(); }); गुजरात : जसदण उपचुनाव: बीजेपी प्रत्याशी कुंवरजी बावलिया 19985 वोटों से जीते – पाइये ब्रेकिंग्स देश और दुनिया भर से। राजनीति , अपराध , फिल्म , टीवी , बाज़ार सहित विभिन्न क्षेत्रों की ख़बरें सबसे पहले | अशोका न्यूज़
जसदन, 23 दिसंबर (वार्ता) सत्तारूढ़ भाजपा और मुख्य विपक्षी दल कांग्रेस, दोनो के लिए प्रतिष्ठा का जंग बने गुजरात के जसदन विधानसभा उपचुनाव की मतगणना आज हुई। जिसमे भाजपा के प्रत्याशी और राज्य सरकार के मंत्री कुंवरजी बावलिया ने 19985 वोटों से जीत हासिल की। कुंवरजी बावलिया ने कांग्रेस के अवसर नाकिया को शिकस्त दी। गत 20 दिसंबर को हुए उपचुनाव में 71़ 23 प्रतिशत मतदान हुआ था। नौ दिसंबर 2017 को हुए पिछले चुनाव में यहां 73़ 44 प्रतिशत मतदान हुआ था। मुख्यमंत्री विजय रूपाणी के गृह जिले राजकोट की इस सीट के निर्वाचन अधिकारी अमित एच चौधरी ने आज यूएनआई को बताया कि यहां मॉडल स्कूल में आज सुबह आठ बजे से मतगणना शुरू हुई। इसके कुल 19 राउंड अथवा चक्र हुए। भाजपा के प्रत्याशी तथा राज्य सरकार के मंत्री कुंवरजी बावलिया तथा कांग्रेस के अवसर नाकिया समेत कुल आठ प्रत्याशी मैदान में थे। इनमें तीन अन्य पंजीकृत दलोें के और इतने ही निर्दलीय है। यहां 2,32,616 मतदाताओं के लिए कुल 159 स्थानों पर 265 बूथ बनाये गये थे जिनमें से 72 संवेदनशील थे। ज्ञातव्य है कि यह उपुचनाव इस सीट पर पांच बार विधायक रहे कांग्रेस के पूर्व नेता कुंवरजी बावलिया के गत जुलाई माह में पार्टी तथा इस सीट से इस्तीफा देकर भाजपा में शामिल होने के कारण हो रहा है। वह इस बार भाजपा के प्रत्याशी हैं। मुख्य मुकाबला भाजपा प्रत्याशी श्री बावलिया और उनके राजनीतिक शिष्य रहे श्री नाकिया के बीच माना जा रहा है। दोनो इस सीट पर सबसे अधिक आबादी वाली कोली जाति के हैं। पिछले चुनाव में कांग्रेस प्रत्याशी के तौर पर श्री बाबलिया ने भाजपा के तत्कालीन प्रत्याशी भरत बोघरा को 9277 मतों से पराजित किया था।
TAGSashoka newsbreaking newsgujaratindialatest newsNational
Previous article संरा ने लीबिया में पत्रकारों की गिरफ्तारी पर चिंता जताई
Next article योगी ने दिए क्रिसमस और नव वर्ष पर कानून-व्यवस्था चुस्त-दुरुस्त रखने के निर्देश